		Elszámolási Megállapodás 
		   2. számú melléklet

MŰSZAKI ÁTADÁS ÁTVÉTEL JEGYZŐKÖNYV

Tárgy: Budapesti Központi Szennyvíztisztító Telep 2020.11.01.-2020.12.31. felújítás-pótlási feladatai

A műszaki átadás-átvételben résztvevő szervezetek:
Tulajdonos: 	Budapest Főváros Önkormányzata (a továbbiakban: Önkormányzat)
		1052 Budapest Városház u. 9-11,
Üzemeltető:	Fővárosi Vízművek Zártkörűen Működő Részvénytársaság (a továbbiakban: FV Zrt.)
		1134 Budapest Váci út 182.

1. Szerződés megnevezése: 
Elszámolási Megállapodás a Budapesti Központi Szennyvíztisztító Telepen 2020. november 01. - 2020. december 31. között elvégzett beavatkozásokról
Fővárosi Közgyűlés fenti szerződést jóváhagyó határozatának száma:
A Szerződésben elfogadott összeg: 31.660.188 Ft + 8.548.251 Ft ÁFA, mindösszesen bruttó: 40.208.439 Ft. 
2. Előzmények:
A Budapesti Központi Szennyvíztisztító Telep (a továbbiakban: BKSZTT) üzemeltetését az FV Zrt. látja el a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III.14.) Főv. Kgy. rendelet 4. mellékletének 10. pontjában biztosított kizárólagos joga alapján, összhangban a BKSZTT üzemeltetésére létrejött, 2013. június 1. napjától hatályos Bérleti és Üzemeltetési Szerződés (a továbbiakban: BÜSZ) alapján.
A BKSZTT garanciális időszaka 2014. július 31-én lejárt, a III. tisztítási fokozaté 2015. december 12-én.
A BKSZTT-n az agresszív környezet, illetve az eszközök folyamatos üzeme, természetes elhasználódása következtében folyamatosan jelentkeznek azonnali beavatkozást igénylő felújítási-pótlási feladatok.
3. A műszaki átadás-átvétel tárgya:
A BÜSZ 6.7.3. pontja alapján az FV Zrt. 2020.11.01. és 2020.12.31. közötti időszakban haladéktalanul gondoskodott azoknak a felújítási feladatoknak az elvégzéséről, melyek elmaradása az ellátás biztonságát veszélyeztette volna vagy elmaradása esetén 


kárveszély, bírságfizetési kötelezettség, nagyságrendekkel nagyobb költségekkel járó meghibásodások merülhettek volna fel.
A feladatok tételes felsorolását és költségeit a jegyzőkönyv 1. számú mellékletét képező műszaki leltár tartalmazza.
4. Az Üzemeltető nyilatkozata:
Üzemeltető a műszaki átadás-átvétel tárgyát képező munkák elvégzéséről gondoskodott, a felújított, illetve pótolt eszközöket rendeltetésszerűen üzembe helyezte. Az elvégzett feladatok a számvitelről szóló 2000. évi C. törvény, valamint az államháztartás számviteléről szóló 4/2013 (I.11) Kormányrendelet szerint értéknövelő felújítások körében számolhatók el. A kiszerelt alkatrészek és tönkrement eszközök átmeneti tárolásáról Üzemeltető gondoskodik, selejtezésükre vonatkozóan javaslatot tesz az Önkormányzatnak.
5. Az Önkormányzat nyilatkozata:
Az Önkormányzat a 3. pontban meghatározott felújítási, pótlási feladatok műszaki teljesítését a mellékelt Műszaki leltárban szereplő időpontok szerint elismeri, az elvégzett feladatok költségét a Szerződésben foglaltaknak megfelelően Üzemeltető részére megtéríti. A megvalósult vagyontárgyak az Önkormányzat tulajdonát képezik és az érvényben lévő BÜSZ 3.1.4. pontja alapján az FV Zrt. üzemeltetésében maradnak.
6. Felek kijelentik, hogy a 2020. 11. 01. – 2020. 12. 31. közötti időszakra vonatkozó felújítási és pótlási feladatokat a költségek megtérítésével lezártnak tekintik, további igényeket Felek egymás irányában nem támasztanak.

Jegyzőkönyv aláírásának dátuma:

Budapest Főváros Önkormányzata					
képviseletében eljáró 					Fővárosi Vízművek Zrt.
Városüzemeltetési Főosztály	 
			
		    
   Németh László 						      Csörnyei Géza
  főosztályvezető						üzemeltetési igazgató

